เป็นตุ่มแข็งๆเจ็บๆหลังใบหูค่ะ สัมผัสโดนแล้วเจ็บ หันหน้าแรงๆก็เจ็บ ไม่มีอาการอื่นร่วมค่ะ เป็นมาได้ประมาณ 2 วัน ไปซื้อยามาทาน เภสัชกรบอกว่า คล้ายฝี ให้ยาแก้ปวดกับยาลดบวมมาทาน แล้วบอกว่า ถ้าทานยาแล้วไม่ดีขึ้นให้ไปพบแพทย์ อยากทราบว่าอาการแบบนี้คืออะไรคะ ใช่ฝีตามที่เภสัชบอกหรือเปล่า กังวลมากค่ะ
สวัสดีค่ะ ตุ่มแข็งๆหลังใบหู อาจเกิดจาก-ต่อมน้ำเหลืองโตหลังการอักเสบหรือติดเชื้อบริเวณหู คอ จมูก ดังที่กล่าวมาน้้นเป็นสาเหตุให้ต่อมน้ำเหลืองโตได้ โดยมักจะมีขนาดเล็ก พอการติดเชื้อหาย ต่อมน้ำเหลืองที่โตจะค่อยๆยุบไปค่ะ-การอักเสบหรือติดเชื้อที่ผิวหนังเช่นรูขุมขนอักเสบ หรือฝี-ต่อมน้ำเหลืองโตจากสาเหตุอื่นเช่นมะเร็งต่อมน้ำเหลือง หรือมะเร็งจากบริเวณอื่นๆแล้วลุกลามมาต่อมน้ำเหลือง อันนี้จะโตเรื้อรัง ร่วมกับมีอาการอื่นร่วมด้วย เช่น เบื่ออาหาร น้ำหนักลด คลำได้ก้อนในท้อง และต่อมที่โตนี้จะไม่หายไป ไม่เล็กลง-เป็นก้อนจากสาเหตุอื่นเช่น เนื้องอกไขมัน ต่อมน้ำลายโต ถุงน้ำในต่อมไขมันอุดตัน เป็นต้นการให้ได้การวินิจฉัยที่แน่นอน จำเป็นต้องพบแพทย์เพื่อตรวจเพิ่มเติม หากก้อนไม่ยุบลงไปเอง โตเร็วขึ้น กดเจ็บ มีเลือดหรือหนองไหลจากก้อน ควรรีบไปการดูแลตัวเองเบื้องต้นไม่ไปกดก้อนบ่อยๆ สังเกตอาการว่าก้อนค่อยๆยุบลงหรือไม่ ยังไม่เอายาอะไรไปทาเอง